haa...hok ni plk....surat abe kob balas ko mek na....ambo mintak nge abe kob nok baco dulu surat ni,..sebelum abe kob pos.....ambo mintok kebenaran abe kob nok share nge saing2...abe kob kata bulih....abe kob xkisoh pun..percintaan abe kob ni mace romeo nge juliet tu.....kelahhh gitu.... hahahahahaha.........ada saper2 x yang sudi bagi markah utk vocab & ejaan dialek kelate i ni....kikiki.... tapi gak..tetap xleh lawe abe kob lagi..mugo dio hebat....bahagian ngaral ayat pun kito v dio...tangkap leleh gtu......peeewiiittt...abe kob tu....ni pun mek na jugok abe kob dio wei..tp gak buke mek na cinto ati abe kob la......kikikikiki.....
k la...jom2..kita baca surat abe kob ko mek na plk.....dengar ambo kecek gak..xhabis sokmo....
AbeKob balas surat Mek Na
Salesjahtero pado Na. Mitok maahla kalu sughak Abe Kob ni sapa tok keno taiming.Mano tau takut nyo kaca Na nok bbaco bok doh mugo SPM jas eraun de koner.
Ptamo skaliAbe Kob nok oyat lebih kughe keh keno tepuh ko kheto ggalo dale ghelung aghituh. Abe Kob sihak molek-molek takdok apo satu. Bulih make minung po skalo cumogliak kaki jah sikik. Loni tu jjale kekcah la sikik. Tapi tok kekcok. Mukopulok takdok ccala sikit abok. Mujo la de ngelok ko taya maso tu. Tapi nnayejauh kkakloh jugok sapa masuk pah ko dale paghik. Dgheba kheto ggalo cekapjugok mugo dio de teke brek. Mujo tok tbalik pun mujo. Tidok gak lenyek la Abettipo ko kheto ggalo ibaghak kato supo nge cicok kkepik ppitu.
Banyok kopegho kuba loni? Bunying kato dok bgheghek sokmo kok atah batah pade. SedaklaNa. Kuba kuba pun ado. Itik sghati pun ado pegho. Haghak ko Abe Kob gapo la hokado. Muto Honda Kap lapu bulat hok tu jah la wak ppegi maghi. Baghu ni pungmapuh di trefik lait ccabe pak Binja. Stak-stak tok iduk. Pgheh tok soh ghoyakla sapa sebok minyok-minyok. Pah doh jjadi ggitu sakni, heghek alah ktepitakutnya mughih ddemo. Takut de lapu ttuka jjadi kala ija. Doh oghe laing pakamuto ganah-ganah ssajo. Ssegho malu kkakloh jugok doh tok cekak kehey tokidup-idup. Napok budok-budok mudo lalu kok tepi. Siak wak nganying lagi set-setdio. Nya pgheh muto habih te. Dale hati bghaso bekok jugok tapi takpola. Nokngepek kea takut nya katok ddemo. Abe Kob ni pung jenih tok suko maghoh tokttetu kalu.
How’s life?Haha. Panda jugok Abe Kob spiking. Nok kato panda bena takdok la tapi bulih lasikik2. Aritu Na gi sungguh ko KB Mall? Abe Kob wak lolok jah. Tok seko pulokNa gi sngoti. Siak bowok Mek La lagi wak teme. Mitok maah la banyok-banyok koNa. Hola tunggu Abe Kob ccokoh situ. Bbetolle aghitu talipong tokde nok bohpitih. Sohko nok talipong nok meseh 10 sen tu pun tok lepah. Mo tidok gak bulihla jugok tanyo-tanyo kaba. Abe ajat nok wat April Ful jah ko Na. Sebok bacosughak Na aghitu. Kaba-kaba gak ttitik tak-tak air mato. Tokde de nok kesatpaka nneleh kot pipi. Mujo tok nnaung jah ddale bilik. Buke ggapo tok seko Nasaye jugok ko Abe Kob. Ho la mugo Abe ni muko tok sbghapo. Lembu kuba takdok.Ngaji skoloh pun tok bghapo bulih gi. Meme oghe ggela po’ko pun ko Abe dulu.Tapi bersyuko bena doh tu. Hok beghak lagi pun ado. Maso tikate satu oghe ggelakkoghe nyo. Na tok tau mugo Na skoloh lain doh maso tuh.
Abe Kobingak lagi hok cghito pasa skey putuh duo tu. Molek-molek ado dok mmusing daleppalo sghupo nge maghing dulu jah baghu jjadi. Tapi taim tu kea kitobudok-budok lagi. Abe pun buke ppisoh nok ghepih skey hok Na beli di koperasitu. Tapi doh Na pege kuak dooh, Abe pung senjoh jah la. Tok seko pulok bulihputuh. Tapi takpo la muking doh takdir nok jjadi ko ggitu. Sapa ko loni Abe Kobingak. Keh suko kuat dooh sapa gguling atah lata, kelik skoloh pete tu Abe kenopia' ko mok Abe. Doh baju baghu basuh kelik-kelik cema clotey. Maso tu Daia ngeFebreeze pung takdok lagi. Ho la ppeluh ppela dio basuh Abe sene-sene jah wakccema. Kuat ddooh suko tu mujo tok kkicik dale slua. Kalu tidok gak koho paghokAbe keno behe nge ggeghak sapoh pete tu.
Abe punsbena meme lamo doh suko ko Na. Tapi wat bodo gitu jah la doh mugo Abe ni tokbghapo jjadi blah mano bahagie tekok lah katah. Sene kato gak muko cannot goon. Ibaghak kato kalu atar gamba nok mitok jjadi model, tokde sapa ajensi modelpung eh, di jjabak poh lagi keno rijek. Doh mugo Na ni jenih bara. Kulit putihpo kapah, muko pulok licin takdok jghawak sikit abuk. Abe Kob pulok ceghohsikik jah pado patak kholi. Pah muko gak tok soh ghoyak lah supo jale tar toksiak. Khutuk doh so pah kkasak pulok supo khetah pasir. Sebak tu Abe Kob tokbghani nok pjelas nge Na duduk bangun hal sbenar. Yolah Abe tau sapolah Abe ni.Kalu ccokoh tok samo tinggi pah kalu ccace tok samo ghendoh. (Eh jolo ko gitu?Aah ikut dio lah..). Tapi tulah oghe tuo-tuo dok kato tok kena mako tok cinto.Bilo doh kena bulih kikih hagheto. Hehe. Ggugha jah tu. Abe ingat pah cceghohdoh dok nnepuk tange sbeloh, tapi tok seko Na pung ado sipe hati jugok ko Abe.
Bilo kene-kenebalik jak maso jah satu lagi kito skelah. Na ingat dok ppalo Na keno bola masoklah PJ? Ttekoh Na, Mek La, Anih, Mek Nor nge Mek Song duk maing balloba ttepipade? Maso tu Abe la hok jong sepak. Nok kato kaki beka sohih doh dok. Nok katokaki kewek pun dok jugok. Abe uting alah ko gol doh tapi mugo ssaloh gi sepaktojo’ bola nnambung alah ke lain. Tu ya bola nnacar gi caghi ppalo Na. Tok sekopulok taim tu Na nok lopak getoh. Ble-ble lopak, tteleng ppalo-ppalo behe kobola. Siap jjelir lidoh-lidoh tu hok tok tehe skali. Mulo-mulo nok ssuko jugokdale hati, tapi bilo Na jjeghik kio-kio tu Abe Kob jadi saloh haboh tok tau nokwat guano. Pucak muko-muko. Knalin duda' duda' dale dado. Lamo-lamo lepah padokjadie tu ghaso ssie ttukar jadi ghaso saye. Padaha baghu jah satu taim tu. Nokbbaco pung tok gheti lagi. Sohko nok wak karenge Saya Sebatang Pen.
Na meseh tubuke Abe tokse balah. Pah Na talipong pung buke Abe tokse akak. Buke kato agah.Ego pulok jauh skali. Nok balah guano doh kalu duo tigo bule doh takdok kredik.Kade-kade Na talipong pung Abe tok pghase. Aghitu henset jatuh ttanggo. Nnetingstak datah sapa bbowoh. Ghela habih nge hauzing-hauzing. Pah ko kipek ccabut.Ingak ko punoh doh tapi mujo bulih guno lagi. Paka ikak nge getoh ggitu jah. Kretihmugo. Lepah pado tu jjadi tok bbunying nada dering. Buke toksey beli hensetbaghu tapi keno tolok dulu la Honda Kap tu kkeda besi bughuk. Timbe kilo kotimbe kati takpo blako. Bulih pitih gak baghu bulih beli talipong hok baghu.Tapi kalu de tolok muto ssako tu, nok naik ggapo la pulok Abe. Bghona sokmo punsaye lagi Abe ko dio. Kalu takdok Honda Kap tu gak, Abe Kob supo nge patoh kakila tokleh geghok kuano. Kade-kade bowok gi cceghuk ghupuk. Mmagha’ alik blakebeghak nge ghupuk. Ccongek pun pgheh smace. Sapa bghasak kkelok. Gi ccedong punsapa ko atah batah Abe bowok gi. Haghak ko tokleh nnapung jah, kalu tidok gaksambung kipah alik blake wat gi klaut doh Honda Kap tu. Napok jah ghebeh ggitutapi gagoh lagi bo stakak nok gi Kkoto Baghu.
Pah pulokwoya talipong ghumoh keno keghik ttikuh aghitu. Putuh gheta tokde de nok tukahok baghu. Baso tikuh loni jenih lapa nya khobek koksey. Kade-kade keghik supikglenyar. Kade-kade mamoh slipa jepong. Kalu tikuh hok jenih gigi kuak sikikkekoh puyok ddapur. Blete kale habih atah pagho. Hok beghak skali nya nokkeghik tlingo Abe taim tengoh tido. Tengoh nnegho molek-molek, segho geli-gelijah cuping. Genyeh-genyeh mato kkejut ka kelih ado tikuh atah lembek. Ado ladale pak limo ekor puok-puok dio. Acu nok libah nge nyapuh, ccuda doh eh laghi.Tapi loni kughe doh sikit skat Abe Kob letok pghakak atah ghabung nge atahglega. Letok upe ike keghing duo tigo ekor ppakak make puok-puok dio. Dea masukpghakak gak, Abe katok mmapuh pah gi tohok ppayo. Make jaso Honda Kap jugok tubowok tikuh alah ko ppayo.
Eh panjebena doh ni Abe Kob nnulih. Siak masuk cghito pasa tikuh pulok doh. Tadokssakuk pauk. Buke ggapo takut Na tokde nok bbaco bok. Tapi Na tu pung jangebbaco guno pelito aye. Mano ttau api-api naik loni takut nok jjimat. Abe Kobghusing jugok lamo gak punoh mato bbaco dale gelak.
Abe Kob punnok tido doh ni. Ghipik doh mato-mato dok taha. Ngatuk ttakdi lagi tapi togo’air neskepi duo tigo jok tehe la smeta. Blah-blah mano pung keno jugok tulissughak ni bia Na tau hok sngoti. Pah kalu Na ghajing gak balah la pulok. Tapikalu Na jenih mmalah, Abe pung tokleh kato apo la. Pah tu tulong kighing saleko Tok Ayoh tu ble-ble. Heghek kuba pete-pete tu baco Bismillah. Takut nyasedo' ko guano. Baso kuba ni buke bulih haghak sangak. Tanduk panje nnateggotu. Keno hok tu gak, make tok habih la Na. Pah takpola stakat tu la dulu.Foget me not and stay kip in tac. If yu mis mi, jas rimember mi in yorpreyer.
.
.
Sale Kerindue,
Abe Kob
credit 2 En Pelita Pujangga...timo kasih banyok sebab sudi bui ambo share...
~Terima Kasih Sebab Sudi Baca Entry ni~Like if u Like!
ace_Latn bam_Latn ace_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn unk unk ron_Latn ewe_Latn min_Latn ind_Latn